CELEX: 32014R1297
Language: lt
Date: 2014-12-05 00:00:00
Title: 2014 m. gruodžio 5 d. Komisijos reglamentas (ES) Nr. 1297/2014, kuriuo iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant jį priderinti prie technikos ir mokslo pažangos  Tekstas svarbus EEE

6.12.2014   
            
            
               LT
            
            
               Europos Sąjungos oficialusis leidinys
            
            
               L 350/1
            
         KOMISIJOS REGLAMENTAS (ES) Nr. 1297/2014
   2014 m. gruodžio 5 d.
   kuriuo iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant jį priderinti prie technikos ir mokslo pažangos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006 (1), ypač į jo 53 straipsnio 1 dalį,
   kadangi:
   
               (1)
            
            
               Reglamentu (EB) Nr. 1272/2008 suderinami pavojingų cheminių medžiagų ir mišinių klasifikavimo kriterijai bei ženklinimo ir pakavimo taisyklės. Juo tiekėjams nustatoma prievolė, prieš pateikiant rinkai chemines medžiagas ir mišinius, kurie klasifikuojami kaip pavojingi, juos paženklinti ir supakuoti pagal to reglamento nuostatas. Jame numatytos taisyklės, skirtos vartotojams, ypač mažiems vaikams, apsaugoti nuo atsitiktinio sąlyčio ir apsinuodijimo, kurį sukelia pavojingos cheminės medžiagos, tiekiamos plačiajai visuomenei;
            
         
               (2)
            
            
               vartotojams skirti skysti skalbimo plovikliai tirpstančiose vienkartinėse pakuotėse yra tiekiami valstybių narių rinkai ir šių produktų dalis Europos Sąjungos rinkoje didėja. Esamos nuostatos, taikomos tirpstančioms vienkartinėms pakuotėms, kuriose yra pavojingų cheminių medžiagų, nesuteikia pakankamos apsaugos. Todėl pagrįsta siekti vienodo ir veiksmingesnio požiūrio, kad būtų užtikrinta geresnė visuomenės, ypač mažų vaikų ir kitų pažeidžiamų asmenų grupių, apsauga ir išlaikytas laisvas cheminių produktų tirpstančiose pakuotėse judėjimas;
            
         
               (3)
            
            
               kelios valstybės narės, atsižvelgusios į informaciją iš Apsinuodijimo centrų, išreiškė susirūpinimą, kad labai padaugėjo sunkių nelaimingų atsitikimų ir akių pažeidimo atvejų, kai nukentėjo vaikai nuo vartotojams skirtų skystų skalbimo ploviklių tirpstančiose vienkartinėse pakuotėse, palyginti su nelaimingų atsitikimų atvejais, kuriuos sukėlė plovikliai, esantys įprastose pakuotėse;
            
         
               (4)
            
            
               nors kai kuriose valstybėse narėse vykdytos informavimo kampanijos davė teigiamų rezultatų, būtina sumažinti šio tipo produktų patrauklumą mažiems vaikams ir juos apsaugoti, sumažinant šio tipo produktų matomumą juos supakavus į nepermatomas išorines pakuotes, į tirpstančias pakuotes pridedant atgrasymo medžiagų (pavyzdžiui, suteikiančių kartumo), kurios, patekusios į burną, nedelsiant sukeltų išspjovimo reakciją, ir padarant juos sunkiau prieinamus. Ant vartotojams skirtų skystų skalbimo ploviklių tirpstančiose vienkartinėse pakuotėse išorinės pakuotės etiketėje turėtų būti pateikta papildoma informacija ir ji turėtų būti paryškinta;
            
         
               (5)
            
            
               siekiant sumažinti nelaimingų atsitikimų galimus sunkius padarinius, kuriuos sukelia šie produktai ir tam, kad ekonominės veiklos vykdytojai galėtų tinkamai pasiruošti naujų taisyklių taikymui, turėtų būti nustatytas pakankamas pereinamasis laikotarpis;
            
         
               (6)
            
            
               pagrįsta taikyti Reglamento (EB) Nr. 1272/2008 54 straipsnio 4 dalyje nurodytą skubos procedūrą;
            
         
               (7)
            
            
               nepagrįstai nedelsiant, bus atliekami tolesni atitinkamų nelaimingų atsitikimų tyrimai ir bus svarstomos kitos priemonės, tarp kurių taisyklių taikymas kitiems vartotojams skirtiems produktams tirpstančiose pakuotėse ir siūlomų taisyklių peržiūra;
            
         
               (8)
            
            
               šiame reglamente nustatytos priemonės atitinka Europos Parlamento ir Tarybos reglamento (EB) Nr. 1907/2006 (2) 133 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1272/2008 iš dalies keičiamas taip:
   
               1.
            
            
               35 straipsnio 2 dalies antra pastraipa papildoma šiuo sakiniu:
               „Jei vartotojams skirti skalbimo plovikliai, apibrėžti Europos Parlamento ir Tarybos reglamento (EB) Nr. 648/2004 (3) 2 straipsnio 1a dalyje, pateikiami tirpstančiose vienkartinėse pakuotėse, jiems taikomi II priedo 3.3 punkte nustatyti papildomi reikalavimai.
            
         
               2.
            
            
               II priedas iš dalies keičiamas pagal šio reglamento priedą.
            
         2 straipsnis
   1.   Nukrypstant nuo 3 straipsnio antros pastraipos, medžiagų, kurioms taikomas 1 straipsnis, suklasifikuotų, paženklintų ir supakuotų pagal Reglamentą (EB) Nr. 1272/2008 ir pateiktų rinkai iki 2015 m. birželio 1 d., nereikalaujama iš naujo paženklinti ir supakuoti pagal Reglamentą (EB) Nr. 1272/2008 su pakeitimais, padarytais šiuo reglamentu, iki 2015 m. gruodžio 31 d.
   2.   Nukrypstant nuo 3 straipsnio antros pastraipos, mišinių, kuriems taikomas 1 straipsnis, suklasifikuotų, paženklintų ir supakuotų pagal Europos Parlamento ir Tarybos direktyvą 1999/45/EB (4) arba Reglamentą (EB) Nr. 1272/2008 ir pateiktų rinkai iki 2015 m. birželio 1 d., nereikalaujama iš naujo paženklinti ir supakuoti pagal Reglamentą (EB) Nr. 1272/2008 su pakeitimais, padarytais šiuo reglamentu, iki 2015 m. gruodžio 31 d.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. birželio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 353, 2008 12 31, p. 1.
   
      (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).
   
      (3)  1999 m. gegužės 31 d. Europos Parlamento ir Tarybos direktyva 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo (OL L 200, 1999 7 30, p. 1).
   
      (4)  2004 m. kovo 31 d. Europos Parlamento ir Tarybos reglamentas (EB) Nr. 648/2004 dėl ploviklių (OL L 104, 2004 4 8, p. 1).“
   
      PRIEDAS
      Reglamento (EB) Nr. 1272/2008 II priedo 3 dalis papildoma šiuo 3.3 punktu:
      
         „3.3.   Vartotojams skirti skysti skalbimo plovikliai tirpstančiose vienkartinėse pakuotėse
         
         Jei vartotojams skirti skysti skalbimo plovikliai pateikiami tirpstančiose vienkartinėse pakuotėse, jiems taikomos šios papildomos nuostatos:
         
                     3.3.1.
                  
                  
                     Vartotojams skirti skysti skalbimo plovikliai tirpstančiose vienkartinėse pakuotėse turi būti pateikiami su išorine pakuote. Išorinė pakuotė turi atitikti 3.3.2 punkto reikalavimus, o tirpstanti pakuotė turi atitikti 3.3.3 punkto reikalavimus.
                  
               
                     3.3.2.
                  
                  
                     Išorinė pakuotė:
                     
                                 i)
                              
                              
                                 turi būti nepermatoma arba užtamsinta, kad nebūtų galima matyti produkto ar atskirų jo dozių;
                              
                           
                                 ii)
                              
                              
                                 nepažeidžiant 32 straipsnio 3 dalies nuostatų, matomoje vietoje ir dėmesį patraukiančia forma ant jos turi būti užrašyta atsargumo frazė P102 „Laikyti vaikams neprieinamoje vietoje.“;
                              
                           
                                 iii)
                              
                              
                                 turi būti lengvai darinėjama, stabili atskira talpykla;
                              
                           
                                 iv)
                              
                              
                                 nepažeidžiant 3.1 punkte nustatytų reikalavimų, turi turėti uždarymo įtaisą:
                                 
                                             a)
                                          
                                          
                                             kuriam atidaryti būtų reikalingi koordinuoti abiejų rankų judesiai ir tokia jėga, kad mažiems vaikams būtų sunku atidaryti pakuotę;
                                          
                                       
                                             b)
                                          
                                          
                                             kuris per visą išorinės pakuotės naudojimo laiką, ją nuolat atidarant ir uždarant, išsaugotų savo tinkamumą.
                                          
                                       
                           
               
                     3.3.3.
                  
                  
                     Tirpstanti pakuotė:
                     
                                 i)
                              
                              
                                 savo sudėtyje turi turėti pavojaus nekeliančios koncentracijos atgrasymo medžiagų, kurios, atsitiktinai patekusios į burną, ne vėliau kaip per šešias sekundes sukeltų išspjovimo reakciją;
                              
                           
                                 ii)
                              
                              
                                 turi išlaikyti savo skystą turinį bent 30 sekundžių, tirpstančią pakuotę panardinus į 20 °C temperatūros vandenį;
                              
                           
                                 iii)
                              
                              
                                 turi būti atspari bent 300 N mechaninio spaudimo jėgai įprastomis bandymo sąlygomis.“